РЕПУБЛИКА БЪЛГАРИЯ
ЧЕТИРИДЕСЕТ И ПЪРВО НАРОДНО СЪБРАНИЕ

									Проект!

З А К О Н

За изменение и допълнение на Закона за събранията, митингите и манифестациите

Обн. ДВ. бр.10 от 1990г., изм. ДВ. бр.11 от 1998г., изм. ДВ. бр.24 от 2010г.

§ 1 Създава се член 3a със следния текст:

„Чл. 3а. Събранията, митингите и манифестациите се провеждат само на български език.”

             гр. София                                          Вносители:
	 25 юни 2012 г. 

                                                             М О Т И В И 

	Митингите, събранията и манифестациите са конституционно и законодателно предвидени възможности на гражданите да организират, събират, обсъждат и представят пред останалата част от обществото на значими политически и/или социални въпроси, както и  мнения и виждания по тях. 
В този смисъл събранията, митингите и манифестациите следва да се провеждат на разбираем за всички граждани език, за да се предадат правилно идеите, която се защитават и с оглед създаването на условия за диалог между гражданите с различни позиции. По време на събранията, митингите и манифестациите се споделят и изразяват публично мнения и виждания за управлението на държавата и обществото и колкото по-открити са те, толкова по-голямо е доверието в обществото. Провеждането на събрания, митинги и манифестации на различен от конституционно определеният за официален език на Република България, на един език, който не е разбираем за другите граждани, единствено би довело до формиране на недоверие и неразбиране между отделните общности в страната ни. Това би предизвикало възникване на процеси на обособяване и изолиране на цели общности, което противоречи на принципите и ценностите на Европейския съюз. Не съществуват обективни причини за провеждането на събрания, митинги и манифестации на език, различен от официалния, тъй като в Република България са създадени всички необходими условия за изучаването му и това е конституционно задължение на всеки български гражданин (чл. 36, ал. 1). 

С оглед на гореизложеното, с настоящия проект на Закон за изменение и допълнение на Закона за събранията, митингите и манифестациите, предлагаме събранията, митингите и манифестациите да се провеждат единствено на български език. 

София							Вносители:
25 юни 2012 г.